《访祝舜俞新居》
宋代·李正民

平湖渺渺浸城阴，窈窕垂杨一径深。千万买邻真得计，六年种竹已成林。

棋枰胜负消长日，琴韵清幽见古心。萍泛蓬飞本无系，新亭何必苦沾襟。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。